
Comisia pentru Buget,

Finanţe şi Bănci
Bucureşti,  8.09.2015 

Nr. 4c-2/743/02.09.2015
PLx.531/2015
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra  proiectului de Lege  pentru ratificarea Acordului de împrumut (Proiectul privind învăţământul secundar) între România şi Banca Internaţională pentru Reconstrucţie şi Dezvoltare, semnat la Washington, la 17 aprilie 2015, trimis spre dezbatere în fond, cu adresa nr.PLx.531/2015, Camera Deputaţilor este prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.
                                                    PREŞEDINTE

Viorel ȘTEFAN
Parlamentul  României

Bucureşti,  8.09.2015
Nr. 4c-2/ 743/02.09.2015
PLx.531/2015
Comisia pentru Buget,

Finanţe şi Bănci
RAPORT 
asupra proiectului de Lege pentru ratificarea Acordului de împrumut 
(Proiectul privind învăţământul secundar) între România şi Banca Internaţională pentru Reconstrucţie şi Dezvoltare, semnat la Washington, la 17 aprilie 2015
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege pentru ratificarea Acordului de împrumut (Proiectul privind învăţământul secundar) între România şi Banca Internaţională pentru Reconstrucţie şi Dezvoltare, semnat la Washington, la 17 aprilie 2015.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este prima Cameră sesizată.
La dezbaterea proiectului de Lege s-a avut în vedere avizul  favorabil  al Consiliului Legislativ.
Proiectul de Lege  supus dezbaterii are ca obiect de reglementare 
ratificarea Acordului de împrumut (Proiectul privind învăţământul secundar) între România şi Banca Internaţională pentru Reconstrucţie şi Dezvoltare, semnat la Washington, la 17 aprilie 2015.
În conformitate cu prevederile art. 61  din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege menţionat mai sus, în şedinţa din data de 8.09.2015.
La lucrările Comisiei și-au înregistrat prezența un număr de 31         deputați, din totalul de 32 de membri.
La dezbaterea acestui proiect de Lege, au participat, în calitate de invitați, reprezentanți ai Ministerului Finanțelor Publice. 
În urma examinării proiectului de Lege şi a opiniilor exprimate, deputații prezenți la lucrări, au hotărât cu unanimitate de voturi să supună plenului Camerei Deputaţilor, spre dezbatere şi adoptare, proiectul de Lege pentru ratificarea Acordului de împrumut (Proiectul privind învăţământul secundar) între România şi Banca Internaţională pentru Reconstrucţie şi Dezvoltare, semnat la Washington, la 17 aprilie 2015, în forma prezentată de Guvern.
În raport cu obiectul şi conţinutul său, proiectul de Lege face parte din categoria legilor ordinare.
                      PREŞEDINTE                                  SECRETAR                     

                     Viorel ȘTEFAN                           Mihai-Aurel DONŢU
  Șef serviciu, Giorgiana Ene
  Consilier parlamentar,
  Luminița Ana Ghiorghiu

